moianès.net, el portal del Moianès i rodalies - Èxit en la 2a. Subhasta telemàtica Bruna dels Pirineus\nCatalunya: Èxit en la 2a. Subhasta telemàtica Bruna dels Pirineus\nEnviat el Dijous, 29 d'octubre a les 19:05:33 per Redaccio\nÈxit de participació́ de ramaders i comercials en la 2a Subhasta telemàtica de vedells i vaques Bruna dels Pirineus.\nAquest dilluns passat dia 26, al captard, la Federació de la Vaca Bruna dels Pirineus (Februpi) va celebrar la 2a Subhasta telemàtica de vedells i vaques de tres anys i primer part (terçones) a través de la plataforma de missatgeria WhatsApp. La participació de 45 ramaders respecte als 43 de la primera subhasta, celebrada el passat mes de maig, i la venda de 12 animals dels 23 ofertats van confirmar que aquesta forma de subhasta haurà d'acompanyar sempre a partir d'ara, a la presencial, quan aquesta sigui possible.\nLa Februpi destaca també́ que la participació́ de ramaders associats d'ahir i la d'animals ofertats i comprats demostra que aquest col·lectiu ha superat les reticències i les pors inicials cap a aquest tipus de subhastes encara que tothom enyora el contacte social perdut des de fa més de mig any.\nLa subhasta constava de 18 vedells de la 30a sèrie d’avaluació́ del Centre de Testatge de Bellestar, procedents de diferents ramaderies de l'Alta Ribagorça, la Cerdanya, el Ripollès, el Pallars Jussà̀, el Pallars Sobirà̀ i la Vall d'Aran, amb diferents preus mínims de sortida a partir de 1.200 euros. Prèviament s'havia enviat als ramaders, a través del correu electrònic i de missatgeria mòbil, un dossier amb la fitxa tècnica, fotografies i vídeos dels animals.\nLes puges de compra dels 7 vedells venuts es van limitar a cobrir els preus de sortida, que no superaven els 1.800 euros, molt lluny dels 3.950 euros que es va pagar després d'una renyida puja per un semental en la 1a Subhasta telemàtica. Els organitzadors atribueixen aquest relatiu interès en els vedells a la incertesa del moment que vivim, en el que els ramaders es limiten només a fer la reposició́, si s'escau, del semental del seu ramat.\nEl moment dolç de la subhasta es va viure en la part de vaques terçones on totes les 5 ofertades es van vendre per damunt del seu preu mínim de sortida i després de renyides puges on va destacar una terçona (foto adjunta), prenyada de 4 mesos que va ser comprada per 2.000 euros, 500 euros més que el seu preu mínim de sortida, per l’explotació́ Furroi de Castellar de N'Hug de la comarca del Berguedà̀.\nFederació́ Catalana de la Bruna dels Pirineus


Polítics, actors, escriptors, músics i històrics de l'independentisme donen suport al documental sobre Xirinacs — XIRINACS, </br> el documental\nProyecto crowdfundeado el August 09, 2014 🎉\nEl documental sobre Lluís Maria Xirinacs\nLluís Maria Xirinacs (1932-2007) fou una figura destacada en molts camps: sacerdot, senador, doctor en filosofia, escriptor, activista, pacifista... però el seu compromís va comportar que se'l reconegués per la defensa dels drets humans i dels drets de la nació catalana. Una pràctica que va dur a terme a través de les vagues de fam i dels mètodes de protesta no violents, com la plantada diària que va realitzar davant la presó Model de Barcelona durant un any i nou mesos per a reclamar l’amnistia dels presos polítics durant el primers anys de la Transició. Per això i per moltes altres accions, Xirinacs va acabar essent un referent.\nLa defensa dels seus ideals va provocar que els qui l’havien aplaudit, respectat i reivindicat durant el franquisme i els primers anys de la Transició amb el temps l'ignoressin, apartessin o critiquessin. La seva fermesa molestava. Per a alguns líders polítics, antics opositors al règim i mitjans de comunicació, l’entrada a la democràcia ja va donar per satisfets els seus anhels de llibertat. Xirinacs, però, no en va tenir prou: ni s’havia assolit la llibertat del poble català ni es respectaven els drets humans més bàsics. I ho va continuar denunciant. En aquest punt cal destacar la seva obra La traïció dels líders, llibre en tres volums, publicada entre 1993 i 1997, on analitzava el paper que exerciren gran part dels polítics durant la Transició per tal d’aconseguir quotes de poder.\nAmb XIRINACS volem recuperar la figura de Lluís Maria Xirinacs; mostrar com el fill d’una família benestant, ordenat sacerdot de jove, va acabar essent un lluitador incansable en els seus intents de renovar l’Església, l’Estat i el sistema polític a partir de la defensa dels drets humans.\nRecordarem la plantada diària davant la Model però també els innombrables episodis que va protagonitzar, ja sigui col·lectivament -a la Caputxinada o a l’Assemblea de Catalunya- com individualment. Alguns exemples d’aquestes accions són les seves múltiples vagues de fam per a demanar la separació de l’Església i l’Estat, per a donar suport als encausats al procés de Burgos o per a reclamar l’amnistia dels presos, per posar uns exemples. Però també el seu rebuig a cobrar de l’Estat pel fet d’exercir de sacerdot, el pas per la presó en negar-se a parlar en castellà davant del tribunal, la seva elecció com a senador independent amb prop de 550.000 vots i la redacció d’un paquet d’esmenes a la Constitució a partir de propostes populars.\nTambé repassarem com durant la Transició va anar trobant dificultats per difondre les seves obres fins a veure'n vetada la publicació a tots els mitjans, malgrat que va seguir escrivint tant llibres com articles; com l’any 2000 es va plantar a la Plaça de Sant Jaume per a reclamar que s’iniciés l’Assemblea dels Països Catalans i així poder preparar, a llarg termini, la independència. I recordarem la Diada de l’11 de setembre del 2002 quan, al Fossar de les Moreres, va fer un discurs solidari amb el País Basc i des de la pràctica no violenta es va declarar amic d’ETA i, a partir d’aquí, s’inicià un procés judicial que el dugué a la presó per haver fet ús de la llibertat d’expressió.\nAmb aquest documental volem abordar i aprofundir en la figura de Lluís Maria Xirinacs. I ho farem fent una evolució cronològica de la vida de Xirinacs, destacant tots els episodis d’aquesta lluita contra el poder en el context en què succeïren.\nXIRINACS vol recuperar els episodis més destacats de la seva trajectòria, conèixer les motivacions d’aquest excapellà (deixà el sacerdoci el 1990) que va acabar passant per la presó, que va acabar fent vagues de fam i enfrontant-se al poder. I alhora també vol parlar del seu entorn, dels seus amics, dels qui el van seguir i dels qui el van oblidar i menysprear i per què.\nVist tot el llegat polític i humà de Lluís Maria Xirinacs, veiem necessari fer aquest documental, deixant que parlin els seus amics, la gent que el va conèixer. També donarem veu a periodistes, sociòlegs i historiadors perquè ens parlin d’ell, de les diferents etapes que va viure i que ens contextualitzin els fets.\nXIRINACS és un projecte de Llibertat.cat, amb la col·laboració de la Fundació Randa i la realització de Zeba Produccions.\nLlibertat.cat va néixer el 4 de novembre de 2006 per donar a l'independentisme un espai de difusió i opinió, però també de memòria històrica.\nAl llarg d'aquests anys, aquest mitjà ha fet una tasca important de recuperació de la memòria històrica de l'independentisme català, a través de notícies diàries i d'una secció expressa que porta el mateix nom, per poder així entendre el present i combatre el silenciament del discurs i mitjans oficials. Gràcies als micromecenes de Verkami, Llibertat.cat va produir l'any 2012 el documental L'Operació Garzón contra l'independentisme català.\nAl llarg dels seus quasi vuit anys de vida, aquest mitjà informatiu ha anat creixent fins a consolidar-se com un altaveu de referència per al moviment independentista dels Països Catalans.\nLa Fundació Randa promoguda per Lluís Maria Xirinacs i un grup d’amics sota el nom de Fundació Tercera Via (1987) va prendre el nom de Fundació Randa - Lluís M. Xirinacs l'any 1998.\nEls objectius de la fundació són la recerca, preservació i ampliació, debat, difusió i creació de noves propostes i aplicacions relacionades amb l’obra i l’acció pública que dugué a terme Xirinacs.\nZeba Produccions és una productora audiovisual que sempre ha treballat en clau de país, amb la clara voluntat de donar a conèixer la història, la cultura o la situació social de Catalunya i els Països Catalans. Són autors i/o realitzadors dels documentals Terra Lliure, punt final; La Crida, història d’una resposta; El General Moragues, l’heroi oblidat; Sardana, dansa nacional de Catalunya?; Són bojos, aquests catalans!?; o L’Operació Garzón contra l’independentisme català, entre altres.\nTambé han realitzat el DVD Sempremés dels Brams, diversos reportatges sobre la Guerra Civil a Olot, Ripoll o La Vall de Bianya i el programa per la xarxa de televisions locals Endansa entre molts altres projectes.\nPerquè veiem en el micromecenatge una bona forma de finançament per a projectes culturals i audiovisuals i una bona eina per incentivar la participació de la gent en projectes plantejats en clau de país, aportant sempre una contraprestació que hi vagi en concordança.\nNo és el primer cop que Llibertat.cat aposta pel micromecenatge i concretament per Verkami per a dur a terme projectes audiovisuals. L'any 2012 aquest mitjà de comunicació va impulsar una campanya de micromecenatge per a finançar el documental L’Operació Garzón contra l’independentisme català coincidint amb el vintè aniversari dels fets. El documental abordava la ràtzia repressiva contra l'independentisme català que va perseguir i torturar 38 independentistes que estaven acusats de pertànyer a Terra Lliure.\nEl documental va ser realitzat per Zeba Produccions, una productora que a dia d'avui ha finançat quatre documentals gràcies a 1.200 mecenes: el primer va ser precisament L’Operació Garzón contra l’independentisme català. Amb Verkami també es van finançar les dues primeres parts (*Són bojos, aquests catalans!?* i Què ens passa, valencians!?) de la trilogia del viatge de l’Alina, una alemanya catalanoparlant, que vol conèixer la realitat lingüística dels diferents territoris de parla catalana. I el darrer, Manuel de Pedrolo, trencant l’oblit, un documental que vol treure de l’ostracisme la figura de Pedrolo i que gràcies a l’impuls econòmic inicial ha aconseguit una coproducció amb Televisió de Catalunya.\nTotes aquestes experiències ens demostren que el micromecenatge és un instrument útil per arribar al públic objectiu i per buscar sinergies que vagin més enllà de la simple visualització d’un documental.\nEl pressupost per fer aquest documental està comptabilitzat en 20.000 euros. D’aquesta quantitat 12.000 euros són els que volem aconseguir a través del micromecenatge i els 8.000 restants provindran d’empreses i institucions.\nAquests 12.000 euros inclouen, a part de sufragar les despeses que ens suposen les recompenses per als mecenes, una part de la realització del documental:\n- Recerca de documentació, estudis i qualsevol element necessari per elaborar el guió.\n- Assessorament extern.\n- Treball en equip amb totes les parts implicades.\n- Gravació del documental, amb lloguer d’equipament si es dóna el cas.\n- Refer el guió i edició del vídeo.\nTan bon punt aconseguim el finançament necessari ens posarem a treballar en la recerca, la documentació i la preproducció del documental sobre Xirinacs. A partir d’aquí, l'evolució serà variable en funció de les dificultats de rodatge que anem trobant.\nTot amb tot, el termini previst és que d'aquí a un any puguem tenir el documental fet, a punt per estrenar i enviar, juntament amb la resta de recompenses.\nPolítics, escriptors, músics i històrics de l'independentisme donen suport al documental sobre Xirinacs\nEl Terror, la Pau i el Sagrat, de Lluís Maria Xirinacs\nEl valor humà de la pau, de Lluís Maria Xirinacs\nCamí cap a la independència, recull d'articles sobre el procés independentista\nSamarreta de Xirinacs amb la cita "La independència no es demana, es pren"\nVisita guiada al Pla de can Pegot, a Ogassa, Ripollès (on hi ha el monòlit dedicat a Xirinacs) en el marc de l'Aplec d'Homenatge que se celebra el 3 d'agost\nAmb les aportacions que siguin de 50 euros o més oferim una visita guiada al Pla de can Pegot a càrrec de Lluís Planas, el director del projecte El Camí. La visita es realitzarà en el marc de l'homenatge que cada any se celebra al Pla de can Pegot, el lloc on va morir Lluís Maria Xirinacs "en la soledat i el silenci", tal com va deixar escrit ell mateix.\nPàgina web del documental\nHola Francesc, sí, encara pots col·laborar. Aquí t'expliquem com: http://www.llibertat.cat/xirinacs/fes-possible-el-projecte\nHe estat molt embolicat i m'ha passat la data.\nEs poden fer encara aportacions pel micromecenatge?\nMoltes gràcies Genís. Les recompenses encara tardaran perquè fins que no tinguem el finançament no ens posarem a treballar en la preproducció i producció del documental. La previsió és que d'aquí a un any el DVD estigui editat. Salut.\nFelicitar-vos per assoli el repte i donar vida "memoria" un personatge historic en el moviment independentista. Ja desitjo rebre la meva recompensa.\nBenvolguda Maria, un cop aconseguit el finançament ens posarem a treballar en la producció del documental sobre Xirinacs. Com expliquem a la descripció del projecte, el termini previst és que d'aquí a un any puguem tenir el documental fet, de manera que les presentacions no es podrien fer fins llavors. Moltes gràcies.\nMaria López de Vergara\nPertanyo a una associació cultural del poble del Bruc. Durant el primer trimestre 2015, podrieu venir a fer una xerrada? Ja em direu. Gràcies.\nHola Jordi, quan acabi el Verkami ens posarem en contacte amb tots els mecenes per a demanar-los quina talla de la samarreta desitgen. Moltes gràcies per la teva aportació. Salut!\nHe escollit la aportació de 35€, que inclou una samarreta¿Com sebu quina talla de samarreta utilitzo?\nHola Toni, dir-te que no hem rebut la teva aportació. En principi després de seleccionar la quantitat que vols aportar el sistema et demana la targeta de crèdit/dèbit o el compte de Paypal, si en tens. Si l'anotes s'hauria de realitzar el pagament correctament. Si continues tenint problemes ens ho dius. Moltes gràcies.\nHe intentat registrar-me a Verkami. No sé si ho he fet bé. Aporto 50 euros, però no sé com es fa el pagament.\n#04 / Polítics, actors, escriptors, músics i històrics de l'independentisme donen suport al documental sobre Xirinacs\nUna trentena de personalitats catalanes han donat suport públicament al projecte de documental dedicat a recuperar la figura de Lluís Maria Xirinacs. Una proposta impulsada pel diari digital Llibertat.cat en col·laboració amb la Fundació Randa-Lluís M. Xirinacs i que realitzarà Zeba Produccions.\nEntre els noms, tots ells destacats en els seus camps i provinents d'arreu dels Països Catalans, hi ha els representants polítics Josep Maria Terricabras i David Fernàndez, els actors Toni Albà i Quim Masferrer, l'escriptor Matthew Tree, el periodista Antonio Baños o l'economista Elisenda Paluzie.\nA banda, hi ha destacats militants independentistes, alguns d'ells lluitadors històrics i companys de lluita de Lluís Maria Xirinacs i d'altres independentistes com l'exbatlle d'Arenys de Munt Josep Manel Ximenis o l'activista mallorquí Tomeu Martí. Finalment, diversos músics i cantautors també han volgut donar suport al fet que es dediqui un documental a Xirinacs, com ara Xavi Sarrià, Cesk Freixas, Feliu Ventura o Francesc Ribera “Titot”.\nLa campanya de micromecenatge que ha de permetre fer realitat XIRINACS, el documental, encara la seva recta final. Quan només queden 8 dies per a fer aportacions, el projecte porta recaptats més d'11.000 euros.\nEntre les compensacions també hi ha lots de llibres de Xirinacs, una samarreta amb una cita de l'activista, el documental sobre l'Operació Garzón o una plaça al curs d'introducció al model filosòfic de Xirinacs, entre altres. Una de les recompenses especials és una visita guiada al Pla de Can Pegot -al lloc on va morir Xirinacs- que s'ofereix als mecenes i que es realitzarà aquest diumenge 3 d'agost en el marc del III Aplec Xirinacs.\nToni Albà, actor\nJosep Maria Terricabras, polític i filòsof\nAntonio Baños, periodista\nElisenda Paluzie, economista\nCarles Castellanos, professor i militant independentista\nCarles Benítez, documentalista i militant independentista\nAleix Renyé, periodista i militant independentista\nÀlvar Valls, escriptor militant independentista\nCarles Sastre, sindicalista i històric militant independentista\nAgustí Barrera, historiador i històric militant independentista\nToni Infante, militant independentista\nNúria Roig, coordinadora de la Fundació Randa-Lluís M. Xirinacs\nTomeu Martí, activista mallorquí\nJosep Manel Ximenis, exalcalde d'Arenys de Munt\nRamon Piqué, professor, membre de l'associació Memòria contra la Tortura\nMarcel Casellas, músic\nFrancesc Ribera “Titot”, cantant\nXavi Sarrià, cantant i escriptor\nJordi Montañez, cantautor\nAndreu Valor, cantautor\nAplec d'Homenatge a Xirinacs\nSento una gran satisfacció perquè finalment s'ha iniciat un camí que ha de portar al reconeixement públic de Lluis M. Xirinacs com figura important dins de l'independentisme català; ha estat un període massa llarg de silenci i oblit.\n#08 / Rodatge del documental\nEn els darrers mesos hem estat immersos en el rodatge de XIRINACS, el documental, el qual ens ha portat a recórrer una part del país. Més avall us n'adjuntem unes quantes imatges. A més de les entrevistes a gent propera o que el va conèixer, al documental hi volem incloure també fragments dels seus discursos més destacats. És per això que necessitem el vostre ajut per localitzar el vídeo del discurs del Fossar de les Moreres on Xirinacs es declara amic d'ETA, l'any 2002. Us agrairíem que si sabeu on el podem trobar ens ho notifiqueu a correu@llibertat.cat.\nA continuació us adjuntem unes quantes imatges de les gravacions:\nEntrevistes a les germanes d'en Xirinacs a l'Oratori de Sant Felip Neri:\nConversa entre la filòsofa Àngels Baldó i el president de la Fundació Randa-Lluís Maria Xirinacs, Manuel Garcia.\nA l'Escola Pia Sant Antoni de Barcelona hi vam trobar dos coneguts lluitadors antifranquistes: l'Octavi Fullat i l'Arcadi Oliveres.\n#07 / 382 gràcies\nAvui, 11 d'agost, dia en què commemorem el setè aniversari de la mort de Lluís Maria Xirinacs, enviem un agraïment a tots els micromecenes que amb les seves aportacions faran possible que puguem realitzar un documental per explicar la figura del lluitador independentista i recuperar-ne el seu llegat.\nXIRINACS, el documental, un treball impulsat per Llibertat.cat amb la col·laboració de la Fundació Randa – Lluís M. Xirinacs i que realitzarà Zeba Produccions, ha recaptat 14.060 euros en 40 dies. Un total de 382 persones s'han fet micromecenes del documental aportant entre 5 i 300 euros. Aquests diners permetran cobrir part del pressupost del documental, que està comptabilitzat en 20.000 euros.\nUn cop aconseguit el finançament, l'equip del documental es posarà a treballar en la recerca, la documentació i la preproducció del… read more\n#06 / Textos històrics de Lluís Maria Xirinacs\nLlibertat.cat, a través de la seva secció de memòria històrica "El fil roig", ha recuperat un seguit de textos escrits per Lluís Maria Xirinacs. Una tasca que ha fet coincidint amb la campanya de micromecenatge del documental dedicat a recuperar i recordar la figura del polític, escriptor, activista i sacerdot i la seva obra. La recollida de fons a través de Verkami finalitza aquest dissabte, així que us demanem un darrer esforç de difusió per a recollir aportacions i fer possible el documental.\nEls articles publicats són els següents:\nEscrit de Lluís Maria Xirinacs editat el març de 1976 per Pax Christi. Llegiu-lo aquí.\nEn aquest escrit publicat al diari Avui el 4/9/1977 Lluís M. Xirinacs plantejava que deixiaria d'assistir al Senat mentre no hi hagués indult per als presos socials. Llegiu-lo aquí.\nAssemblea de base\n#05 / «El 9 de novembre tots serem Lluís Maria Xirinacs»\nAquest mes d'agost farà set anys que Lluís Maria Xirinacs va anar a les muntanyes del Ripollès, bressol de la nació catalana, per a passar els darrers dies de la seva vida "en la soledat i el silenci", tal com va deixar escrit ell mateix. Aquest diumenge, el lloc on va morir, el Pla de Can Pegot, a Ogassa, ha esdevingut un clam a favor de la lluita que va encapçalar el polític, escriptor i activista.\nA banda, hi ha destacats militants independentistes, alguns d'ells lluitadors històrics i companys de lluita de Lluís Maria Xirinacs i d'altres independentistes com… read more\n#03 / Aplec d'Homenatge a Xirinacs\nL'Aplec d'Homenatge a Lluís Maria Xirinacs que se celebra cada any a Ogassa (Ripollès) tindrà lloc el diumenge 3 d'agost sota el lema "El futur es construeix desobeint". L'aplec està organitzat per l'Esquerra Independentista i pretén reconèixer "la lluita incansable de Xirinacs pels drets i llibertats del poble català".\nL'aplec constarà d'activitats repartides entre Ogassa i Sant Joan de les Abadesses. Quan encara s'han de confirmar tots els actes que es duran a terme, ja es pot anunciar que el dimecres 30 de juliol se celebrarà una xerrada i un sopar-tertúlia.\n#02 / Biografia interactiva de Xirinacs\nFins al moment un total de 183 persones han fet possible que XIRINACS, el documental cada dia estigui més a prop. Tot i així, queden 25 dies de campanya de micromecenatge i molt camí per recórrer per mirar d'aconseguir els diners que permetran tirar endavant el documental amb garanties. Moltes gràcies pel vostre suport. Seguim divulgant la figura de Xirinacs i us convidem a participar-hi i a donar a conèixer el projecte. Us presentem tot seguit les darreres novetats:\nUs oferim una cronologia interactiva que aplega les vicissituds i lluites més destacades de la trajectòria de Lluís Maria Xirinacs.\nRECULL D'IMATGES HISTÒRIQUES\nAmb motiu de la presentació del projecte de documental hem fet un recull d'imatges històriques de Lluís Maria Xirinacs. L'àlbum inclou fotografies personals, retalls de diaris, imatges d'actes i discursos polítics i també cartells de suport, entre altres.\nPROJECTE DESTACAT PER VILAWEB\n#01 / «Xirinacs encara és un desconegut»\nNúria Roig Esteve, coordinadora de la Fundació Randa - Lluís Maria Xirinacs\nPer què fa falta un documental sobre Xirinacs? Per què diríeu que ara és un bon moment per a fer-lo?\nLluís Maria Xirinacs encara és un desconegut malgrat els esforços de molts per donar-lo a conèixer. Durant els seus darrers anys va ser censurat. A Catalunya, als Països Catalans, vivim un moment de gran transcendència que ens pot dur, si persistim, a la llibertat. Ara necessitem, més que mai, les lliçons que aporta la memòria històrica. Necessitem de totes les propostes teòriques, de tota la pràctica ja exercida i perfeccionada dels qui treballaren tota la vida per aquestes llibertats. En Lluís Maria Xirinacs va oferir els seus coneixements, la seva acció i les seves propostes, moltes encara no concretades, per a la vera llibertat. Hem de donar-lo a conèixer sobretot als més joves.\nAgraïment al web del documental\n+ El nom als crèdits del documental\n+ Un número de la revista Glops amb biografia i/o escrits de Xirinacs\n+ El nom als crèdits\n+ Un número de la revista Glops\n+ Enviament del documental en format digital\n+ Samarreta amb cita i rostre de Xirinacs\n+ Un exemplar del llibre El Terror, la Pau i el Sagrat de Lluís Ma. Xirinacs\n+ Samarreta de Xirinacs\n+ Un exemplar del llibre El Terror, la Pau i el Sagrat\n+ Assistència a la presentació del documental i taula rodona\n+ Recull de fotografies del making off del documental\n+ Visita guiada al Pla de can Pegot, a Ogassa, on hi ha el monòlit dedicat a Xirinacs\n+ Enviament del documental\n+ Assistència a la presentació del documental\n+ Recull de fotografies del making off\n+ Visita guiada al Pla de can Pegot\n+ Samarreta amb versos de Miquel Martí i Pol\n+ Un exemplar del llibre El valor humà de la pau de Lluís Ma. Xirinacs\n+ Un exemplar del llibre Camí cap a la independència, de diversos autors\n+ Un exemplar del llibre El valor humà de la pau\n+ Un exemplar del llibre Camí cap a la independència\n+ DVD del documental L'Operació Garzón contra l'independentisme català\n+ DVD L'Operació Garzón contra l'independentisme català\n+ Vitrall edició limitada dissenyat expressament per al documental\n+ Curs d’introducció al model filosòfic de Xirinacs 2014-2015 a la Fundació Randa\n+ Visita guiada al Pla de can Pegot, a Ogassa\n+ Curs d’introducció al model filosòfic de Xirinacs\n+ Lot de 3 llibres de Lluís Ma. Xirinacs\n+ Entrevista a Llibertat.cat\n+ Paquet de 5 DVD del documental\n+ Presentació del documental a la seu\n+ Lot de 5 llibres de Lluís Maria Xirinacs\n+ Lot de 5 llibres de Lluís Ma. Xirinacs\nBenvolguts mecenes, En els darrers mesos hem estat immersos en… read more\nAvui, 11 d'agost, dia en què commemorem el setè aniversari de la mort de… read more\nLlibertat.cat, a través de la seva secció de… read more


Beques, premis i col·laboracions | DKV Salud y Bienestar\nBeques, premis i col·laboracions\nEl nostre suport als artistes emergents\nAmb el seu programa de beques i premis, DKV Seguros fa efectiu el compromís amb els artistes emergents, contribuint a la formació, la producció d'obra i l'accés als circuits d'exhibició i comercialització dels creadors més prometedors.\nAquestes són algunes de les beques que inclou aquest programa\nBeca MAKMA de producció gràfica,\nBeca Es Baluard de producció audiovisual,\nBeca Álvarez Margaride de producció en art i noves tecnologies en col·laboració amb LABORAL.\nBeca Factoria cultural\nA més, DKV Seguros col·labora amb creadors, museus i institucions els projectes en l'àmbit de l'art contemporani dels quals es distingeixen per la qualitat i l'excel·lència.\nL'exposició "Perú" de Martín Chambi i Castro Prieto recull més de 100 fotografies fetes per dos extraordinaris fotògrafs sobre la cultura i la gent del Perú. Les seves dues mirades construeixen un relat conjunt que sobrevola la distància temporal i d'origen entre els dos artistes.\nGervasio Sánchez vol mostrar al món, amb Vidas Minadas, el dia a dia de les víctimes de les mines antipersona, les seves històries, el seu procés de recuperació, els primers passos amb les pròtesis noves i com refan les seves vides. El 2009, Gervasio Sánchez va ser guardonat amb el Premi Nacional de Fotografia, sent el primer i fins ara l'únic fotoperiodista que ha rebut aquest premi.


Amos i mascotes també comparteixen alguns dels mals hàbits que incideixen en l'obesitat :: Centre Veterinari Europa\nAmos i mascotes també comparteixen alguns dels mals hàbits que incideixen en l'obesitat\nAquesta mal costum dels propietaris, unida a la falta d'exercici físic, provoca que el 40% dels gossos i gats pateixin sobrepès en els països centreeuropeus, segons un recent estudi de la Universitat de Leipzig, a l'est d'Alemanya. Aquesta xifra és molt similar a l'espanyola, segons els experts consultats.\nProp de la meitat de les consultes a les clíniques veterinàries estan relacionades amb problemes de sobrepès o obesitat. "Cada vegada rebem més visites d'aquest tipus i el que més crida l'atenció és que en molts casos les mascotes obeses tenen amos també obesos. De fet, l'índex d'obesitat en humans és semblant al de les mascotes", assenyala Maria Pifarré, assessora del Consell de Col·legis Veterinaris de Catalunya.\nEl problema, des del punt de vista de Pifarré, és que "estem extrapolant les nostres costums i hàbits a les mascotes". De la mateixa opinió es mostra Alfredo Fernández, assessor del Consell General de Veterinaris: "Les mascotes acaben compartint la forma de vida de les persones amb les que viuen". Això inclou una vida sedentària i una alimentació inadequada.\nEl 40% dels gossos i gats pateixen sobrepès a causa d'una mala alimentació i de la manca d'exercici\nQuines conseqüències tenen el sobrepès i l'obesitat en gossos i gats?\nAquestes són molt similars a les dels humans. "Problemes del cor, respiratoris, sobrecàrrega de les articulacions que pot portar a patir artrosi, diabetis, hipotiroïdisme o alteracions renals o al fetge", enumera Fernández. "Moltes d'aquestes complicacions, al seu torn, limiten el moviment de l'animal el que agreuja encara més el problema, creant un cercle viciós", adverteix l'expert.\nUna altra mala notícia és que l'obesitat i el sobrepès redueixen l'esperança de vidade de les mascotes fins a un 20%, el que pot suposar un parell d'anys menys de vida en comparació amb un gos o gat sa.\nQuè fer en cas de sobrepès o obesitat?\nCada gos o gat és un món, en funció de la seva raça, sexe, edat, si l'animal està castrat o esterilitzat ... En aquest sentit, "és important que el veterinari ens digui quin és el pes ideal de la nostra mascota", explica l'assessor del Consell General de Veterinaris. Es considera que un animal pesa més del compte quan excedeix en almenys un 20% el seu pes ideal. Un mètode casolà és comprovar si som capaços de palpar les costelles i la columna vertebral del gos o gat. També s'ha d'observar amb claredat la forma de la cintura entre el tòrax i el maluc.\nEn cas de diagnòstic de sobrepès o obesitat, el primer pas és "que l'amo es mentalitzi de que el seu animal pesa més del compte", afirma l'assessora del Consell de Col·legis Veterinaris de Catalunya. "Una vegada vaig perdre a un client perquè no volia veure que el seu pes patia obesitat gairebé mòrbida!", Explica Pifarré. El següent pas és "treballar colze a colze amb el nostre veterinari de confiança", afegeix l'experta.\nLes mesures per combatre l'excés de pes són "identificar quins són l'alimentació i l'exercici físic més adequats per a la mascota", explica Fernández. L'expert també adverteix de la necessitat de "acudir com a mínim un cop l'any al veterinari per realitzar una revisió i comprovar que no hi hagi cap trastorn patològic".\nAquesta mal costum dels propietaris, unida a la falta d'exercici físic, provoca que el 40% dels gossos i gats pateixin sobrepès en els països centreeuropeus.


Història Rocafort és un municipi valencià que es troba a la comarca de l'Horta Nord. El nom del poble té origen geogràfic, i és genuínament valencià. Prové de la roca on la qual está assentat el nucli principal de la localitat. Si bé és una paraula que pot derivar del llatí “rocca forte” (roca forta), considerem que en el nostre cas no és pròpiament un derivat, sinò la conjunció de dos elements valencians, ja que el nom apareix quan ja es parlava valencià i no llatí a les nostres terres.\nNo hi ha documents que certifiquen que Rocafort existeix com a poble abans del segle XIV. Les proves indirectes indiquen que no existia a l'època musulmana ni a la romana (el poble no s’anomena al Llibre del Repartiment de l'Antic Regne de València) ni baix noms àrabs ni llatins. De tota manera, encara que no hi ha proves, sí que es van trobar vestigis del pas de l'home pel seu territori, fins i tot de l'època prehistòrica. Es van trobar restes humanes i objectes materials de l'eneolític a la Cova de Rocafort (avui dia exposades al Museu de Prehistòria de València). De la época romana, solament es van trobar dos aqüeductes: la Covatella i Les LLometes – aquesta passa por la partida de l’Horteta-. Al segle XIV va pertànyer a Francesca Gemella. Després l’heretà la seua filla Andrea Mactano i més tard a Mateu Llançol, els béns del qual van ser confiscats i més tard adquirits per Francesc Malet. A aquest el succeí el seu fill Pere Malet.\nAltres institucions que els van ocupar van ser: Esquerra Republicana a la Plaça de la República (Plaça d’Espanya nº 1); el Partit Socialista a la Plaça Major 3; la Colònia Pilar de la Mata de Madrid (62 xiquets) a la Casa dels Boira; la Casa del Poble al carrer Manuel Azaña, 15 (actual Casa de Cultura al C/ Major), PERSONATGES DESTACATS\nFESTES PATRONALS: Rocafort celebra les seues festes a la fi d'agost en honor a la Verge d'Agost, a Sant Agustí , a la Verge del Consol, a Santa Bàrbara, al Crist de la Providència i a la Mare de Déu del Roser.


«L'amor de les tres taronges» o més de tres dècades de teatre a Magisteri\n06 maig 2021 18:00\nEncarna Viñas fa més de trenta anys va iniciar les activitats teatrals als estudis de Magisteri i ahir, en homenatge a ella i a tota aquesta trajectòria, es tornà a escenificar L'amor de les tres taronges, la rondalla amb la qual s'encetaren aquestes pràctiques.\nLa UIB fou l'escenari escollit per retre aquest tribut. L'obra, dirigida per Antoni Artigues i en la qual hi han pres part més de trenta alumnes de segon curs, va fer gaudir de valent el nombrós públic present.\nLa història divertida que conta aquesta rondalla, amb caparrots i gegants, animals ferotges i personatges bondadosos i malvats, va deixar ben palès que per a ella no ha passat el temps. Al darrere hi ha hagut mesos d'assaigs, de preparatius i de nervis que al final han tingut el seu profit.\nL'obra tornarà a representar-se avui en sessió escolar al Teatre Municipal de Palma.


Per gaudir de tota aquesta informació ampliada i molt més, visiti laweb de la llar d'infants www.llar-jesus-salvador.net\nLa Llar d'Infants (0-3 anys) està integrada dins del col·legi, en funcionament des del 2005 amb l'objectiu d'ajudar i a afavorir el desenvolupament dels nens i nenes més petits.\nDisposa de sis aules (P0, P1, P2) per a nens i nenes de quatre mesos a tres anys, menjador, servei d'acollida matinal, dormitori i està subvencionada pel Departament d'Educació de la Generalitat de Catalunya.\nA més, per poder dur a terme el nostre projecte educatiu, és important que els nens i nenes experimentin de forma vivencial tot allò que han après dins de l'aula, és per això que proposem diferents sortides matinals i excursions.\nEspais en visió 360º\nEls espais per als nens i nenes estan adaptats a les seves necessitats. Són amplis, lluminosos i acollidors. Si ho voleu podeu veure'ls concertant una visita.\nEntrada i espais comuns\nAula de P-0\nAula de P-0 visió 2\nEntrada per Secretaria


Sants i Gràcia pugen al 9 | RevistaCastells.cat\nSants i Gràcia pugen al 9\n28 Juny, 2015\tCròniques, Portada, Portada lateral\nEls Castellers de Sants i els de la Vila de Gràcia s’han sumat avui a la febre dels castells de 9. En tots dos caos han plantat el 3de9 amb folre: els de la camisa grisa l’han descarregat a Sant Cugat i els de la blava només l’han pogut coronar a la Festa Major del Camp d’en Grassot, a Barcelona. Vuit colles ja han firmat castells de 9 enguany. El cap de setmana també ens ha deixat el primer 4de8 amb l’agulla dels Xiquets de Tarragona, la torre de 8 amb folre carregada pels Castellers de Sant Cugat i dos nous 4de9 amb folre dels Castellers de Vilafranca i dels Minyons de Terrassa.\nEl 3de9f dels graciencs ha quedat en només carregat en presentar un moviment constant al tronc. La setmana passada ja el van haver de desmuntar a Reus. És el dotzè 3de9 amb folre dels de la camisa de color blau, el quart que els cau després de l’aleta. D’entrada, han obert amb el 5de8, catedral que han completat després d’un intent desmuntat, i a la qual li tenen perfectament presa la mida enguany. Els Castellers de Sabadell hi han portar el 7de8 com a destacat, a més del 3de8 i el 4de8, en un altre cap de setman en què han doblat actuacions amb bons resultats. Els Xics de Granollers han clavat el 3de8, però, en canvi, han desmuntat el 4de8.\nA Sant Cugat, aquesta tarda, els Castellers de Sants han reblat la clau i han completat el 3de9f després d’una extraordinària defensa al terç i el quart. D’aquesta manera, resolen amb èxit la primera de les tres setmanes d’alt compromís abans de tancar per vacances. Els Castellers de Sant Cugat han realitzat una bona Festa Major: la vigília ja van plantar el 4de8 i avui han fet tant el 3 com el 4, però la torre de 8 amb folre els ha quedat només en carregada. Els Minyons han completat el 4de9f, junt al 5de8 i el 2de8f, despres que ahir fessin vibrar als seus en realitzar un assaig al Raval de Montserrat en el qual van fer proves de 3de10fm, de 5de9f (el van pujar fins sisens) i de 2de9fm, entre d’altres. Els Minyons tenen en el seu punt de mira aquestes tres construccions per a l’actuació de la seva Festa Major, diumenge vinent.\nTambé aquesta tarda, els Xiquets de Reus han descarregat en solitari el 4de8 i el 3de8 a l’actuació de Completes de la Festa Major de Sant Pere, a la seva ciutat. Són els primers castells de 8 a Completes. Els Nens del Vendrell, per la seva part, han fet castells de la gamma mitjana de 7 a Calafell.\nA Taradell, actuació complicada per als Moixiganguers d’Igualada, que han hagut de desmuntar el 3de8 i després els ha caigut el 4de8 abans de fer l’aleta. En portaven 20 consecutius descarregats des de l’abril del 2014, amb només dos desmuntats pel mig. Els Sagals d’Osona sí que han pogut convertir Taradell en plaça de 8, amb un 4de8. A la segona tanda han desmuntat el 3de8, castell que aquest curs encara no han descarregat. Els Castellers de Lleida hi han fet el 2de7. Al Masnou, els Capgrossos han tornat a ensopegar, aquest cop amb un 4de8 carregat; han completat el 3de8.\nAhir dissabte, a la diada del Serrallo els Xiquets de Tarragona van completar el segon 4de8 amb agulla del seu historial. El primer l’havien aconseguit el passat octubre a la seva diada. Ahir també van sumar el 5de8 i el 2de8 amb folre, descartant el 3de9 amb folre però reunint tres castells de la gamma alta de 8 en un sol dia. Va cloure amb el pilar de 6, que aspira a pujar un pis més. Els Castellers de Vilafranca van completar el 4de9 amb folre, l’any passat el van coronar allà per primer cop. En aquesta ocasió no van poder portar-hi el 3de9 amb folre, ja que els faltaven algunes peces clau, però van completar una bona diada amb el 4de8 amb agulla, el 7de8 i el pilar de 6. Els Xiquets del Serrallo van estrenar el 7de7. A la plaça del Rei de Barcelona, els Xicots van passejar el 3de8 i el 4de8, mentre els saballuts es van conformar amb el 4de8.\nTambé cal destacar algunes estrenes de 7 durant el cap de setmana. Aquest diumenge, els Xerrics d’Olot han fet el seu primer castell de 7 de l’any, un 3de7 a Figueres. En la diada de Sant Pere, la Colla Castellera de Figueres ha completat el 3de7 amb agulla i ha coronat el 4de7 amb agulla, tot dos d’estrena aquet exercici. Finalment, els Matossers de Molins de Rei, en el seu aniversari, han completat el primer 4de7 de l’any.\nAl Prat, la nova colla s’ha estrenat a plaça, amb camisa blava, plantant uns meritoris 4de6, 3de6 i 3de6a. Han estat acompnyats dels Castellers de Cornellà (3 i 4de7) i d’uns Laietans de Gramanet que no han aconseguit fer cap castell, ja que han desmuntat en tres ocasions el 3de6.\nA Prada de Conflent ((Catalunya Nord), els Pallagos han aconseguit el primer castell de 7 de la seva història, un 4de7 que han completat junt al seu primer 2de6. Els Castellers del Riberal també han completat el 3de7, construcció que feia deu anys que assolien. Per primer cop, dues colles nordcatalanes han fet castells de 7 en una exhibició conjunta.\nFesta Major de Baix a Mar a Vilanova i la Geltrú\nBordegassos de Vilanova: 2de7, 5de7, 4de7a\nCastellers de Caldes: 3de7, 4de6a, 2de6\nCastellers del Poble Sec: 2de7, 4de7, 3de7ps\nVigília de Festa Major a Sant Cugat del Vallès\nCastellers de Cerdanyola: 3de7, 4de7, 3de7a\nCastellers de Sant Cugat: 5de7, 4de8, 7de7\nDiada de Sant Pere al Serrallo (Tarragona)\nCastellers de Vilafranca: 4de8a, 4de9f, 7de8, Pde6\nXiquets de Tarragona: 2de8f, 5de8, 4de8a, Pde6\nXiquets del Serrallo: 4de7a, 7de7, (id)5de7, 3de7\nDiada d’estiu de la Jove de Barcelona\nCastellers de Sabadell: 7de7, 4de8, 5de7\nColla Castellera Jove de Barcelona: 3de7a, 4de7a, 3de7\nActuació a Taradell\nCastellers de Lleida: 2de7, 5de7, 3de7\nMoixiganguers d’Igualada (id)3de8, (i)4de8, 3de7, 4de7\nSagals d’Osona: 4de8, (id)3de8, 5de7, (id)2de7, 3de7\nFesta Major del Camp d’en Grassot a Barcelona\nCastellers de la Vila de Gràcia: (id)5de8, 5de8, 3de9f(c), 4de8\nCastellers de Sabadell: 4de8, 7de8, 3de8\nXics de Granollers: 3de8, (id)4de8, 2de7, 4de7\nFesta Major de Sant Pere a El Masnou\nCapgrossos de Mataró: 3de8, 4de8(c), 5de7\nCastellers de Cerdanyola: 4de7, 3de7a, 4de7a\nNens del Vendrell: 4de7a, 5de7, 4de7\nMinyons de l’Arboç: (id)2de6, 2de6, 3de6a, 4de6\nCastellers de Sant Cugat: 3de8, 2de8f(c), 4de8\nMinyons de Terrassa: 5de8, 4de9f, 2de8f\nFoto 1: 3de9f carregat pels Castellers de la Vila de Gràcia (Foto: Castellística)\nFoto 2: 3de9f plantat avui pels Castellers de Sants a Sant Cugat (Foto: Quarts de 9)\nFoto 3: 2de8 carregat pels Castellers de Sant Cugat (Foto: Castellística)\nFoto 4: 4de8a dels Xiquets de Tarragona\nVerds i malves ultimen la gamma extra\nEl 2de9fm descarregat i la llenya inesperada\nLa Jove ja passeja la tripleta


Benvinguts al blog! – Gemma Pellissa Prades\nEl curs passat vaig ser professora de llengua catalana i literatura en dos instituts públics de Terrassa. Vaig impartir classes de primer a tercer d’ESO; també a l’aula d’acollida. Aquest curs he tornat a ensenyar a la universitat i precisament una de les assignatures que imparteixo, de primer del Grau de Filologia Catalana, versa sobre temes com el cànon literari i la periodització de la història de la literatura. L’altre dia, a l’aula, de forma espontània, vam debatre una qüestió que ja havia sorgit l’any passat en una reunió de secció: quan es tracta d’adolescents, què ens interessa més, que adquireixin l’hàbit lector o que llegeixin bona literatura? Autors canònics o coetanis? S’han d’adaptar els clàssics per a un públic adolescent o és millor que els llegeixin sense canvis quan en tinguin l’edat? Es té en compte el plaer estètic de l’obra literària? Ha de transmetre valors? Literatura catalana o literatura traduïda? Recentment, s’hi ha incorporat un altre element: el fet que la lectura pugui treballar-se en diferents matèries, de manera que es dona prioritat als llibres de tema històric i n’hi ha molts altres que queden descartats per aquesta raó.\nAls centres on he estat tenien programes pensats perquè l’alumne triés el que volia llegir i, a més a més, hi havia lectures obligatòries. Sabem que la literatura i el gust per la lectura no haurien d’estar renyits i que, de la mateixa manera, es pot trobar un equilibri en la major part dels aspectes plantejats, sobretot si pensem en l’itinerari de l’alumne des de primer fins a quart d’ESO, però quan arriba el moment de decidir les lectures del curs següent ens vam adonar que, malgrat la vitalitat del sector editorial d’aquest país, instituts i escoles solien optar per les mateixes.\nEn aquest blog em proposo compartir amb vosaltres obres literàries que es podrien traslladar a l’aula, acompanyades d’idees d’activitats a la classe. En principi, no hi trobareu literatura pensada només per a adolescents ni tampoc exempta de valor literari, perquè la primera premissa és que m’hagi caigut a les mans durant les estones que tinc per a llegir per plaer, que m’hagi fet el pes i hi vegi possibilitats per llegir-les a la classe, tant si es tracta d’obres catalanes com de traduccions. De tant en tant, hi trobareu propostes per a lectors adults, però d’això us en parlaré més endavant.\nliteratura a secundària literatura catalana\nLa memòria de l’arbre de Tina Vallès a secundària (1a part) →


Practicum I | La interculturalitat\nHe ralitzat el Practicum I d’Educació Social en un projecte d’intervenció Socioeducativa amb menors amb alt risc social. El projecte s’anomena Babhel i depén de la institució Cáritas Diocesana de València. Situat al barri La Torre de València, on abunda la delinqüència, la violència, les drogues, etc. Llavors, Babhel preten treballar amb els menors menys afavorits d’aquest barri per a que no caiguen en la mateixa situació que pateixen els seus majors.\nLa tasca que realitzen a Babhel és socioeducativa i de temps lliure. Per les vesprades fan reforç escolar i tallers de ludoteca, i els dissabtes de matí tallers dinàmics, activitats i jocs. Treballen desde la interculturalitat, ja que al projecte ens trobem amb menors de diferents ètnies i cultures. Es fomenta l’amistat amb els xiquets d’altres cultures que viuen al seu barri, i que comparteixen les mateixes aules i el mateix espai de joc. A Babhel hi ha menors de diferents nacionalitats, i entre ells he pogut observar els grans prejudicis que es tenen els uns amb els altres. Per exemple, els gitanos espanyols no podien fer-se a la idea que els gitanos portuguesos formaren part del projecte, i hi havia dies que si venien “els portu”, com els anomenaven ells, ja no volien vindre. Hi havia romanesos, armenis, sud-americans, polacs… i s’intentava que desde les seues diferències, acceptaren els altres com un amic més de diferent nació però del mateix món.\nEn fi, he de dir que aquestes paràctiques m’han ajudat a veure un poc millor la realitat en la que estem immersos i adonar-me’n de la importància que tenen els educadors socials en aquesta “societat emergent”.


Patrimoni i cultura popular – Viu Sant Pere de Ribes\nRetorn dels Indians, Sant Pere de Ribes\nAtès que aquest any no es pot celebrar El IV Retorn dels Indians, convidem a totes aquelles persones que ho desitgin a fer virtualment 4 itineraris que els permetran conèixer més sobre el principal patrimoni relacionat amb els indians amb imatges de 360º. Només cal anar seguint els punts de les rutes i desplaçar-se amb el punter del ratolí. També permet veure algunes fotografies d’interiors\nDesprés del tancament dels museus per la Covid-19, el Dia Internacional dels Museus 2020 es torna digital!\nUn any més els museus adherits a la Xarxa de Museus Locals (68 museus i equipaments culturals de 53 municipis de la província de Barcelona) volen afegir-se a aquesta commemoració programant activitats, consultables al nostre web.\nLlista de patrimoni mundial africà – UNESCO\nEn aquest web podràs consultar els llocs que UNESCO ha afegit a la llista de patrimoni de la humanitat que es troben a Àfrica. En pitjar als punts cada fitxa et dóna la oportunitat de ser consultada en diversos idiomes inclòs el castellà.\nNord & Sud, la mostra d’art medieval de Noruega i Catalunya\nQuè converteix Catalunya i Noruega en dues regions sorprenentment similars, tot i els milers de quilòmetres que les separen?\nProposta de la coordinadora de Ball de Bastons de Catalunya\nEl cas és que el 29 d’abril és el Dia Internacional de la Dansa i volem celebrar-ho amb tota la comunitat bastonera! Això sí! Amb el nostre estil! Ens han facilitat una cançó creada especialment per aquest moment, titulada Jo em quedo a casa, i ens han facilitat també una proposta de coreografia per ballar en parella. Aleshores, què volem fer? Voldríem que participéssiu tot gravant-vos fent la coreografia proposada o una altra que us vingui de gust [la podeu adaptar, canviar, fer un tros, etc.] però sempre amb la cançó que us facilitem. En funció de qui sigueu a casa, podeu fer la coreografia de forma individual, en parella, en grup de 4 [o més si sou més de 4 a casa] i si no teniu bastons, doncs endavant amb qualsevol objecte que s’assembli i que tingueu per casa.\nInside Louvre Museum Paris\nDeambulant pel museu d’art més gran del món i per un monument històric, el Museu del Louvre\nCol·lecció local: Separates de la Festa Major de Sant Pau\nSeparates de la Festa Major de Sant Pau des de l’any 1984\nProgrames de la Festa Major de Santa Eulàlia\nEn aquest apartat del blog de la Biblioteca Josep Pla hi trobareu els programes de Festa Major de Santa Eulàlia des del 2015. Estem treballant per introduir els anteriors amb un projecte de digitalització dels programes publicats en paper.\nProgrames de la Festa Major de Sant Joan\nEn aquest apartat del blog de la Biblioteca Josep Pla hi trobareu els programes de Festa Major de Sant Joan des del 2014. Estem treballant per introduir els anteriors amb un projecte de digitalització dels programes publicats en paper.\nCol·lecció local: Separates de la Festa Major de Sant Pere\nSeparates de la Festa Major de Sant Pere des de l’any 1983\nPortal de Google que conté més de 1200 museus, galeries i institucions de 70 països\nRecull de bestiari popular català\nEntrevistes a personalitats de la cultura popular catalana. Departament de Cultura de la Generalitat de Catalunya\nRecorreguts virtuals pel Museu Nacional de Catalunya\nCol·leccions per visitar virtualment\nConcurs sobre coneixements sobre patrimoni cultural\nTaller de Dolors Sans\nImatges de la rèplica de la Dragona de les Roquetes\nTaller Arnau Codina\nProcés creatiu del Duc de les Roquetes\nVoleu veure com neix el Drac de Sant Pere de Ribes?


President Puigdemont: “Anul·larem per llei els judicis sumaríssims del franquisme, allò que Espanya no ha fet en 40 anys de democràcia” – elgarrotxi.cat\nPresident Puigdemont: “Anul·larem per llei els judicis sumaríssims del franquisme, allò que Espanya no ha fet en 40 anys de democràcia”\n17 octubre, 2016 Redacció GARROTXA 0\nEn el seu primer dia de viatge oficial a París, el cap de l’Executiu destaca que “el compromís de les comunitats catalanes a l’exterior és indispensable” enfront d’una diplomàcia espanyola amb “un ministre que envia gent al món a malparlar de nosaltres”\nEl president de la Generalitat, Carles Puigdemont, ha remarcat aquest vespre des de París, on avui comença un viatge oficial de tres dies, que la visita a França coincideix amb un moment clau en què “el Parlament és a punt d’aprovar una llei històrica que anul·larà els judicis sumaríssims del franquisme”, aquells que van portar moltes famílies catalanes a travessar la frontera “i a buscar un futur que els era negat a l’Espanya feixista en una França republicana que no ho va posar fàcil”. “Un acord històric que explica molt bé que el que volem fer com a estat independent és allò que l’Estat espanyol no ha aconseguit fer en els 40 anys de democràcia”, ha subratllat Puigdemont. “Encara no havent esdevingut un estat independent, hem de començar a restituir aquesta dignitat”, ha afegit.\nEl cap de l’Executiu ha pronunciat aquestes paraules durant la recepció que el Govern ha ofert a la seu de la Delegació a França i Suïssa a la comunitat catalana instal·lada a París. Puigdemont ha remarcat la importància de la relació històrica entre França i Catalunya i ha assegurat que, en el futur immediat, és amb aquest país “on hi ha més interessos en joc, per raons personals, socials, culturals, lingüístiques, econòmiques i geogràfiques”.\n“Venim a fer feina de país i no ens aturarem mai ni escatimarem recursos per trobar aliats que donin oportunitats a la nostra gent”, ha declarat el president, que ha assegurat que el principal objectiu del seu viatge és “explicar-nos a tota la gent que ens vulgui escoltar, que és molta”. “En aquest moment del procés no estem buscant que cap país ens reconegui, ja ho farem. El que volem és que ens coneguin bé, que preguntin, que ens exposin tots els dubtes i temors que tinguin, i poder-nos explicar”, ha afirmat.\n“La diplomàcia espanyola ens va obertament a la contra”\nEn aquesta missió de donar a conèixer el procés català, el president ha remarcat que “el compromís de les comunitats catalanes a l’exterior és indispensable”. Perquè el seu paper suplirà el de la democràcia espanyola, “que ens va obertament a la contra, amb un ministre que envia gent pagada per nosaltres al món a malparlar de nosaltres, i a intentar desfer el mandat democràtic que de manera ben transparent els catalans expliquem arreu”.\n“Som un país que sempre hem tingut una mirada cap a fora. No la deixarem de tenir, al contrari, la volem reforçar, i alhora volem que aquesta mirada també ens il·lumini interiorment. Per això el compromís personal que teniu ens és i serà molt necessari”, ha apuntat.\nAmb la conferència que farà demà a la Sciences Po, però també amb les diferents trobades empresarials i entrevistes a mitjans de comunicació, el cap de l’Executiu ha assegurat que el que explicarà és “el mateix projecte de país que he explicat a Madrid, Londres o Brussel·les”. “Perquè tenim un full de ruta claríssim, suport parlamentari i un mandat democràtic del poble de Catalunya” que avala aquest discurs.\nEl procés, ha remarcat, manté el calendari establert i també “les portes del diàleg obertes a tothom”. “De moment no ens fan cas, però nosaltres mantindrem fins al darrer dia el diàleg. I potser no ens farà cas l’Estat espanyol, però és evident que el món que té un compromís democràtic, veient el que passa i passarà a Catalunya, alguna cosa hi té a veure i a dir”, ha dit.\n“Després de cinc anys de mobilitzacions, d’expressió nítida a les urnes, de comportament pacific i democràtic del poble, tenim dret a ser escoltats. Ho reivindicarem fins al final i ens en sortirem, perquè la raó democràtica està de la nostra part”, ha afegit.\nCrònica Hoquei: Nacional Catalana. HC Sentmenat / CPH Olot B-Sensible (3 – 4)\nÈxit de la xerrada Com ens hem guanyat el pa a la Garrotxa?


Els 27 donen llum verd a 21.300 milions per a Espanya del fons europeu contra l'atur - Regió7\nEls 27 donen llum verd a 21.300 milions per a Espanya del fons europeu contra l'atur\nL'Estat espanyol serà el segon més beneficiat del programa SURE, darrere d'Itàlia, que rebrà un préstec de 27.400 milions d'euros\n25·09·20 | 21:33\nOficina de Treball de Manrea arxiu/carles Blaya\nEls governs de la Unió Europea van aprovar ahir la proposta de la Comissió Europea per concedir a Espanya 21.325 milions d'euros del fons europeu contra la desocupació (batejat com SURE) per finançar la despesa extraordinària en ERTO i ajudes per cessament d'activitat d'autònoms provocat per la pandèmia de coronavirus.\nDesprés d'aquest pas -i després que a principi de la setmana fossin ratificats tots els avals nacionals pertinents- cada govern haurà de signar amb Brussel·les un acord bilateral de préstec en el qual es detallaran qüestions com el nombre de terminis en els quals serà desemborsada l'ajuda o el tipus d'interès aplicable.\nDe manera paral·lela, la Comissió Europea està finalitzant el procediment administratiu per poder acudir per primera vegada als mercats de capitals i col·locar el deute amb el qual finançar aquest fons d'ajuda als Estats membres més afectats per la pandèmia.\nSegons van especificar fonts comunitàries a Europa Press, Brussel·les planteja realitzar la primera emissió de bons a principi d'octubre, la qual cosa obriria la porta als primers desemborsaments a les capitals «en les pròximes setmanes».\nA més d'aprovar l'import d'Espanya, el Consell de la UE ha donat llum verd a les propostes de l'Executiu comunitari per a 15 socis més de la UE, per un valor total de 87.400 milions d'euros. L'instrument SURE té un pressupost total de 100.000 euros, per la qual cosa els Estats membres que encara no ho han sol·licitat encara poden fer-ho.\nEspanya serà el segon país més beneficiat del SURE, darrere d'Itàlia, que rebrà un préstec de 27.400 milions d'euros. Junts aglutinen gairebé el 56% de tota l'ajuda compromesa de moment. També han recorregut a aquestes ajudes Polònia (11.200 milions), Bèlgica (7.800 milions), Portugal (5.900 milions), Romania (4.100 milions), Grècia (2.700 milions), República Txeca (2.000 milions), Eslovènia (1.100 milions), Croàcia (1.000 milions), Eslovàquia (631 milions), Lituània (602 milions), Bulgària (511 milions), Xipre (479 milions), Malta (244 milions) i Letònia (193 milions).\n«El considerable interès dels Estats membres per aquest instrument confirma la seva importància i el seu autèntic valor afegit per als treballadors i les empreses. Milions de treballadors de tota la UE es beneficiaran d'aquest instrument. Aquest és un clar exemple que Europa és més forta unida», va destacar ahir en un comunicat el ministre de Finances d'Alemanya, Olaf Scholz, que aquest semestre ostenta la presidència de torn de l'Ecofin.


Compte que no passem de la incongruència a la discriminació | Fosbury\nFosbury » Opinió » Compte que no passem de la incongruència a la discriminació L'esport català i els equips de base tornen a l'activitat sense saber, la majoria, quan tornaran a competir\nAquest dilluns, milers de nens i nenes del nostre país van tornar a posar-se les bambes a la motxilla i van sortir de casa amb la il·lusió de tornar a fer esport. Se’ls notava aquella brillantor especial a la mirada, malgrat que quan van arribar a entrenar el seu pavelló o pista poliesportiva molts van trobar-se que el seu grup habitual estava una mica minvat.\n“Sí, aquests mesos d’aturada han fet que l’Arnau, en Dani i en Jordi hagin deixat l’equip. Ja érem justos i ara hem d’entrenar amb l’altre equip cadet que també ha perdut jugadors”, em comenta en Pol amb resignació només arribar al pavelló. Retrobar-me amb els coordinadors del club ja va ser una alegria, i les ganes de ser positius sempre és d’agrair en moments complicats. L’única solució és mirar endavant. “Sí, ja donem per perduda aquesta temporada i comencem a pensar en la següent. Esperem que els campus d’estiu, si els podem fer, ens permetin recuperar alguna cosa del que hem perdut i a poc a poc recuperar equips”. La veritat és que les ganes de treballar de la gent “malalta d’esport” és digna d’elogi.\nA banda dels que simplement han perdut la forma, detectes que hi falta gent. I és que molts esportistes han perdut la connexió amb el seu grup i han buscat altres formes de passar-ho el temps d’oci. Alguns abocant-se amb empenta al món del running o de les dues rodes (les botigues de bicis han tingut molta feina aquests mesos) i altres en àmbits menys esportius. “Les hores que el meu fill abans marxava de casa a entrenar, l’he tingut enganxat a l’ordinador o al mòbil”, em comenta un company d’equip. I mentrestant, els entrenadors i entrenadores s’han buscat les mil i una maneres de tenir contacte amb els seus equips, i fer que els esportistes aixequessin el cul de la cadira.\nEns ho comentava en Pau Campos la setmana passada, de manera claríssima: “Aquell nen o nena de 15/16/17 anys que feia esport per passar-s’ho bé amb els amics i que ara ha trobat altres vies d’oci deixarà de fer esport. Aquella gent que ha perdut els hàbits o les rutines, aquell jugador de 27/28 anys d’esport amateur que fa un any que no competeix o no juga, això el convidarà a deixar-ho estar. Hi haurà un abandonament massiu i tornarem a nivells de pràctica esportiva a Catalunya previs als Jocs de Barcelona 1992, tornarem 40 anys enrere”.\nDoncs en tots aquests esportistes no s’hi està pensant gaire. I és que la nova normativa que permet que tornin ja les competicions que donen accés a competicions estatals és un despropòsit. Si fa unes setmanes vam veure com la Lliga Catalana d’Handbol canviava el seu nom a 2a Estatal per poder reprendre la competició, o la Nacional Catalana d’Hoquei Patins s’equiparava a l’OK Liga Bronce, ara veiem com la Federació Catalana de Bàsquet publica els calendaris de les Fases Prèvies dels ‘Campeonatos de España Júnior, Cadete e Infantil’. És a dir ja no tenim ni campionat de Catalunya. No s’hi val amb competir a casa nostra, si no classifiquem per categories estatals de moment no ens mereixem poder jugar.\nSegurament les federacions –amb més pressions dels clubs grans que dels petits– es troben fent el possible per intentar sortejar les restriccions i fer que el màxim de competicions pugui tornar. Ja era qüestionable el fet que les categories estatals estiguessin en marxa i les catalanes no, pel simple fet de ser considerades les primeres semi-professionals. Però traspassar aquesta “incongruència” –en paraules de Pau Campos–, al món de la base és directament una discriminació\nAra que som en temps de promeses electorals, esperem que les moltes que es van fer al debat d’esports organitzat per la UFEC es transformin en alguna cosa real i tangible una vegada els polítics hagin deixat de demanar-nos el vot. I per fi puguem tornar a mirar el futur esportiu amb optimisme.\nCovid-19Esport EscolarJa n'hi ha prouPandèmiaPau CamposRestriccions\nEl Consell Català de l’Esport obrirà aquest dimecres, dia 10, el termini per optar a…


Política. Àfrica 2019 | enciclopèdia.cat\n‹ Política. Oceania 2019 Política. Àsia 2019 ›\nProtestes pacífiques a Alger en contra del president Abdelaziz Bouteflika / Crèdit: Institute for Security Studies\nL’any 2019 va ser un any políticament intens al Magrib. Com a reacció a l’anunci que el president d'Algèria Abdelaziz Bouteflika es presentaria a un cinquè mandat, al febrer van començar les protestes. Cada divendres, de manera persistent i pacífica, els carrers s’omplien de manifestants per a exigir canvis. Primer demanaven que Bouteflika renunciés al cinquè mandat, i ho van aconseguir. En canvi, no van poder aturar les eleccions presidencials del 12 de desembre, que veien com una forma de perpetuar el règim. Malgrat les crides al boicot, amb menys d’un 40% de participació, el candidat oficialista Abdelmadjid Tebboune va ser escollit sense necessitar una segona volta.\nA Tunísia, l’únic cas de consolidació democràtica després de la Primavera Àrab, el 2019 també va ser any d’eleccions, les més rellevants de les quals van ser les presidencials, en part per les circumstàncies –el nonagenari president Béji Caïd Essebsi va morir al juliol i les eleccions es van avançar–, però també pel resultat, perquè el nou president, Kaïs Saïed, és un professor de dret que no estava integrat en cap partit polític. Saïed va fer una campanya poc ortodoxa i va ser capaç de mobilitzar el vot d’uns joves insatisfets per la situació política i econòmica del país.\nA Mauritània, també hi va haver eleccions presidencials el juny del 2019. El fins aleshores president, Mohamed Ould Abdel Aziz, va anunciar que no es presentava a la reelecció i, per tant, va ser la primera transferència de poder pacífica des de la independència. No obstant això, l’oposició no va reconèixer la victòria de l’exministre de Defensa Mohamed Ould El-Ghazouani i va denunciar una tupinada electoral.\nLes dinàmiques polítiques a Líbia van estar marcades per l’enduriment del conflicte civil iniciat l’any 2014. Pocs dies abans de començar la conferència de les Nacions Unides per a discutir com avançar en la resolució del conflicte, el general Khalifa Hàftar, que té el suport de bona part de les milícies de l’est del país, però també amb el suport d’Egipte, els Emirats Àrabs Units i França, va llançar el 4 d’abril una ofensiva cap a Trípoli. No va aconseguir la victòria ràpida que esperava, i Turquia i Qatar van respondre-hi intensificant el suport cap als seus aliats.\nEl Marroc va ser notícia per les sentències contra veus crítiques com la periodista Hajar Raissouni o el raper Gnawi, per les mostres de malestar social expressades als camps de futbol i per la intensificació dels fluxos migratoris amb destinació a Espanya, que es van aturar després de la visita de Felip VI a mitjan febrer.\nEl Front Polisario va celebrar el 15è congrés al desembre a Tifariti i el principal debat va girar entorn de si cal tornar a prendre les armes davant l’incompliment del pla de les Nacions Unides de celebrar un referèndum d’autodeterminació.\nAutor: Eduard Soler\nLes eleccions legislatives celebrades a l’abril a Benín van estar marcades per la baixa participació (27%), ja que només s'hi van poder presentar dues formacions properes al president Patrice Talon, la Unió Progressista, que va obtenir 47 escons, i el Bloc Republicà, 36. D’altra banda, en una decisió contestada per l’oposició, a l'agost el Parlament va aprovar un nou codi electoral que endureix els requisits per a presentar-se a les consultes.\nA Burkina Faso, els atacs de grups gihadistes van augmentar a diverses zones del país. El més mortífer es va produir al desembre, amb la mort de 35 persones a Arbinda. Uns quants dies abans, un grup va atacar una església protestant a Hantoukoura, prop de la frontera amb el Níger. Finalment, els generals Gilbert Diendéré i Djibrill Bassolé van ser condemnats a vint i deu anys de presó, respectivament, acusats de participar en un intent de cop d’estat el 2015.\nEn una trobada amb el president francès Emmanuel Macron a Abidjan, al desembre, el cap d’estat de Costa d’Ivori, Alassane Ouattara, va anunciar una reforma del franc CFA, que utilitzen els vuit països de la Unió Econòmica i Monetària de l’Àfrica Occidental (UEMOA). Se'n canviarà el nom, que passarà a dir-se eco, i es reduirà el pes del Tresor francès, tot i que es mantindrà la paritat amb l’euro.\nL’oposició de Gàmbia va sortir al carrer al desembre per demanar al president Adama Barrow que respectés el compromís de mantenir-se en el càrrec només tres anys, i no els cinc que li permet la Constitució. Havia arribat a la presidència el gener del 2017 en derrotar, de manera sorprenent, Yahya Jammeh, que no va acceptar la seva derrota fins que va ser amenaçat militarment per la Comunitat Econòmica dels Estats de l’Àfrica Occidental (ECOWAS).\nConakry, la capital de Guinea, va viure periòdiques protestes contra la gestió del president Alpha Condé i la seva intenció de reformar la Constitució per presentar-se a un tercer mandat.\nEn la segona volta de les eleccions legislatives de Guinea Bissau, es van enfrontar el 29 de desembre, Domingos Simões Pereira, màxim dirigent del PAIGC, que va obtenir el 40% dels vots en la primera volta, i Umaro Sissoco Embaló, candidat del Moviment per l’Alternativa Democràtica (Madem), que va aconseguir el 28%. Amb la consulta, supervisada per la Comunitat d’Estats de l’Àfrica Occidental (ECOWAS), s’hauria de posar fi a la crisi institucional causada per l’enfrontament entre el president José Mario Vaz i Simões Pereira.\nA Libèria, les crítiques contra la gestió del president George Weah van anar en augment, alhora que els funcionaris van fer vaga per reclamar el pagament dels salaris endarrerits i l’oposició va denunciar la paràlisi econòmica i la corrupció.\nLes operacions militars, amb el suport del dispositiu francès Barkhane, van continuar al nord i centre de Mali contra posicions dels gihadistes. Els atacs contra casernes militars i de forces de les Nacions Unides (MINUSMA) van ser freqüents. També hi va haver enfrontaments entre peuls i dogons. En resposta a les protestes, el president Ibrahim Boubacar Keita va formar un nou Govern, al maig, amb ministres de l’oposició, encapçalat per Boubou Cissé.\nPel que fa a Níger, l’oposició va rebutjar el nou codi electoral, aprovat al gener. Malgrat una ofensiva de l’exèrcit, que va causar desenes de morts d’islamistes, Boko Haram, un grup creat a Nigèria, va continuar perpetrant atacs prop de la frontera nigeriana, mentre que, a l’oest del país, les accions van ser dutes a terme per gihadistes procedents de Mali.\nA Nigèria, el president Muhammadu Buhari va ser reelegit en obtenir el 55% dels vots en les eleccions celebrades al febrer. En la consulta per elegir la Cambra de Representants i el Senat, el Congrés de Tots els Progressistes (APC), la formació de Buhari, va obtenir-ne la majoria, per davant del Partit Democràtic del Poble (PDP). Al nord-est del país va continuar l’ofensiva militar contra els islamistes de Boko Haram, que van fer periòdiques incursions i atacs de caràcter terrorista contra casernes, esglésies i edificis governamentals.\nMacky Sall, aspirant de l’Aliança per la República (APR), va ser reelegit per a un nou mandat de cinc anys com a president del Senegal, en obtenir el 58% dels vots. D'altra banda, el ministeri de Finances de Sierra Leone va acusar, a l’abril, l’anterior administració, del president Ernest Bai Koroma, d’haver desviat 1.036 milions de fons públics entre el 2015 i el 2018, una xifra que triplica el pressupost de sanitat del país.\nEl Parlament de Togo va aprovar al maig una reforma de la Constitució que permetrà al president Faure Gnassingbé presentar-se a les eleccions previstes per als anys 2020 i 2025 i que garanteix la immunitat dels ex-caps d’Estat. Amb els canvis, la Constitució estableix dos mandats presidencials de cinc anys, una restricció que no s’aplicarà amb efectes retroactius, ja que Gnassingbé és president des del febrer del 2005, en succeir el seu pare mort, Gnassingbé Eyadéma.\nLa Comissió Electoral Nacional Independent (CENI) va declarar, al principi de gener, Félix Tshisekedi vencedor en les eleccions presidencials de la República Democràtica del Congo, celebrades el 30 de desembre de 2018. Tshisekedi va obtenir el 38,6% dels vots mentre que Martin Fayulu va aconseguir-ne el 34,8% i Emmanuel Ramazani Shadary, candidat de Joseph Kabila, el 23,8%. En les legislatives, el Front Comú pel Congo, del president Kabila, va obtenir 341 escons de l’Assemblea Nacional; la coalició Lamuka, de Fayulu, 113, i l’aliança pel canvi, de Tshisekedi, 47. Kabila, en el poder des del 2001, serà senador, per haver estat cap d’Estat.\nEn una decisió per apaivagar les dues regions anglòfones, el Parlament del Camerun va concedir-los, al desembre, un estatut especial, que permetrà que puguin desenvolupar les polítiques públiques d’educació i justícia, i posarà fi a un conflicte que ha causat almenys 3.000 morts.\nEls enfrontaments van continuar a la República Centreafricana malgrat un nou acord de pau, signat a Khartum al febrer, sota els auspicis de les Nacions Unides. El president Faustin-Archange Touadéra va designar un nou primer ministre, Firmin Ngrebada, i va nomenar consellers militars especials tres caps de les rebel·lions, en una mesura criticada per l’església i la societat civil. Rússia, cada vegada més influent al país amb assessors i ajuda militar, va lliurar un carregament d’armes a l'agost.\nMalgrat les crítiques d’Amnistia Internacional i Oxfam, el Fons Monetari Internacional (FMI) va concedir a Guinea Equatorial un préstec de 280 milions de dòlars per “reduir les desigualtats i lluitar contra la corrupció”.\nAmb el suport de l’aviació francesa, l’exèrcit del Txad va aturar al febrer una ofensiva de la Unió de Forces de Resistència (UFR), molt activa a la regió del Tibesti. A l'oest del país, es van registrar incursions de Boko Haram, i a les províncies de Sila i Ouaddaï els enfrontaments intercomunitaris van obligar a decretar l’estat d’urgència, per part del president Idriss Déby Itno.\nEl primer ministre etíop, Abiy Ahmed, va rebre a Oslo el premi Nobel de la pau per la reconciliació del seu país amb Eritrea / Crèdit: The Federal Democratic Republic of Ethiopia’s Office of the Prime Minister\nEl primer ministre Abiy Ahmed va rebre a Oslo el premi Nobel de la pau per la reconciliació amb Eritrea, estat amb el qual Etiòpia havia lliurat una guerra (1998-2000), per alliberar els presos polítics i per prometre eleccions lliures. Tanmateix, van continuar les protestes a la regió d'Amhara, on van matar el president de l’Estat regional, al juny. A una altra regió federal, la de Nacions, Nacionalitats i Pobles del Sud, el poble sidama va aprovar al novembre, amb el 98% dels vots a favor, formar una regió, que seria la desena del país.\nEn les eleccions legislatives, celebrades al novembre, l’Aliança de Maurici, del primer ministre Pravind Jugnauth, va obtenir la majoria, amb 38 escons dels 62 que hi ha al Parlament. En el cas de Chagos, el Tribunal Internacional de Justícia va dictaminar al febrer que el Regne Unit havia separat “il·legalment” l’arxipèlag de Maurici abans de la independència, el 1968.\nA Madagascar, en les eleccions legislatives celebrades al maig, la formació Nosaltres, juntament amb Andry Rajoelina (Isika Rehetra Miaraka amin’i Andry Rajoelina) va aconseguir la majoria en obtenir 84 dels 151 escons de l’Assemblea Nacional. La formació Tiako I Madagasikara (TIME) (Estimo Madagascar), de l’expresident Marc Ravalomanana, en va aconseguir 16.\nEl president Umar al-Baixir va ser destituït a l’abril per les Forces Armades del Sudan i condemnat a 2 anys de presó per corrupció al desembre. Baixir, que havia arribat al poder el 1989, va ser substituït per un consell militar provisional, que va negociar amb una delegació dels participants a les protestes, la formació d’un consell sobirà, encapçalat pel general Abd al-Fattah al-Burhan. En el càrrec de primer ministre va ser designat l’economista Abd Al·lah Hamduk.\nA Kenya, en el combat contra la corrupció, una de les prioritats del president Uhuru Kenyatta, el governador de Nairobi, Mike Sonko, va ser detingut al desembre per haver rebut suborns per un valor de 3,1 milions d’euros.\nDjibouti va viure dues jornades de protestes, al final d’octubre, per la detenció d’un jove, Kako Houmed i per denunciar que les forces de seguretat detenien, sense motiu, joves, destacats pel seu activisme, i polítics opositors.\nEn unes eleccions anticipades a Comores, celebrades al març, el president Azali Assoumani va ser reelegit en el càrrec en obtenir el 60% dels vots. En la consulta, no hi van poder participar els principals dirigents opositors, ja que les seves candidatures van ser rebutjades pel Tribunal Suprem.\nA Ruanda es va commemorar el 25è aniversari del genocidi comès contra els tutsis, en el qual van morir 850.000 persones el 1994. La tensió amb Uganda va anar en augment, amb acusacions mútues de desestabilització interna entre els presidents ruandès, Paul Kagame, i ugandès, Yoweri Museveni. L’opositora Victoire Ingabire va denunciar la mort violenta de dos dels seus col·laboradors.\nEls islamistes de Shebab van continuar les accions terroristes, de vegades amb cotxes bomba, contra edificis públics, hotels i casernes militars de Mogadiscio i Kismayo (Somàlia), que van causar desenes de morts. Tot i això, Nacions Unides va decidir reduir en mil persones la força de pacificació de la Unió Africana (AMISOM), que té 19.000 efectius.\nEn una consulta boicotejada pels partits opositors, Chama Cha Mapinduzi (CCM), el partit del president John Magufuli, va obtenir la quasi totalitat dels escons en les eleccions locals celebrades a Tanzània al novembre. La principal formació opositora, Chadema, va denunciar persecucions contra els seus dirigents.\nEl president de Sud-àfrica, Cyril Ramaphosa, va ser reelegit en el càrrec en obtenir, la seva formació, la majoria absoluta en les eleccions legislatives celebrades al maig. El Congrès Nacional Africà (CNA) va aconseguir 230 escons dels 400 de l’Assemblea Nacional mentre que l’Aliança Democràtica (AD) en va assolir 84. Lluitadors per la Llibertat Econòmica (EFF) es va consolidar com a tercera força amb 44 parlamentaris. Castigat pels electors a causa dels escàndols de corrupció i l’atur, que va arribar al 25%, el CNA va perdre 19 escons respecte de les eleccions del 2014.\nHage Geingob va ser reelegit president de Namíbia en obtenir el 56% dels vots en les eleccions celebrades al novembre. El seu partit, SWAPO, va aconseguir 63 escons, 14 menys que en l’anterior consulta, del 2014. En canvi, el Moviment Popular Democràtic (PDM) va pujar fins a 16 parlamentaris, 11 més que cinc anys abans.\nEl Partit Democràtic de Botswana (BDP), en el poder des de la independència del Regne Unit, el 1966, va mantenir la majoria parlamentària en obtenir 38 escons en les eleccions celebrades a l’octubre. La Coalició per un Canvi Democràtic en va aconseguir 15.\nPeter Mutharika va ser reelegit president de Malawi en obtenir el 38,5% dels vots en les eleccions celebrades al maig. L’opositor Lazarus Chakwera, del Partit del Congrés de Malawi (MCP), va aconseguir el 35,4%. En les legislatives, la formació de Mutharika, el Partit Demòcrata Progressista (DPP), va renovar la majoria, amb 62 escons, set més que l'MCP.\nA Moçambic, el president Filipe Nyusi, candidat del partit FRELIMO, va ser reelegit en el càrrec en obtenir el 73% dels vots en les eleccions celebrades a l’octubre. Ossufo Momade, aspirant de la formació RENAMO, que va aconseguir el 22% dels vots, va denunciar frau en contra seva. En les legislatives, FRELIMO va renovar la majoria absoluta amb 184 escons mentre que Renamo se'n va quedar 60. Dos mesos abans de la consulta, Nyusi i Momade van signar un acord que posava fi a la insurrecció de RENAMO, que es comprometia a desmobilitzar-se. A la província de Cabo Delgado van continuar els atacs de grups que reclamaven pertànyer a l’Estat Islàmic d’Iraq i el Llevant (ISIL).\nL’expresident de Zimbàbue Robert Mugabe va morir en un hospital de Singapur al setembre a 95 anys d’edat. Va ser l’home fort de Zimbàbue des de la independència, l’any 1980, fins al 2017. Mugabe va dimitir de la presidència, obligat pels militars, al novembre del 2017, i va ser substituït per Emmerson Mnangagwa. Fou fundador de la Unió Nacional Africana de Zimbàbue (ZANU), que va combatre el Govern racista de l’aleshores Rhodèsia.\nEl Tribunal Constitucional de Zàmbia al novembre va rebutjar, per 6 vots a favor i 1 en contra, que es parés la tramitació de l’anomenada “Bill 10”, que ampliarà els poders del president Edgar Lungu i reformarà el sistema electoral. En el Parlament, el partit de Lungu, el Front Patriòtic, gaudeix d’una majoria de dos terços per aprovar la llei.


La policia cerca els autors d'una agressió homòfoba a un menor a Petrer\nEl català a la justícia: si no és obligatori, sempre serà residual\tEl català a la justícia: si no és obligatori, sempre serà residual\nJosé Manuel del Amo: "Escric sentències en català de manera natural"\tJosé Manuel del Amo: "Escric sentències en català de manera natural"\nLa policia cerca els autors d’una agressió homòfoba a un menor a Petrer\nDos joves el van assaltar per l'esquena i li van posar una navalla a l'abdomen mentre li deien: "Et matarem, marieta fill de puta"\nMobilització contra la LGBT-fòbia. Fotografia: Albert Salamé\nLa policia cerca els autors d’una agressió homòfoba a un menor de disset anys a Petrer (Vinalopó Mitjà). Segons han informat fonts de la delegació del govern espanyol al País Valencià, dos joves el van amenaçar amb una navalla al crit de: “Et matarem, marieta fill de puta.” L’assalt va ser divendres vora les 21.45, el menor va ser atacat quan passava per la porta d’un poliesportiu a l’avinguda de la Reina Sofia de Petrer, del qual van sortir els agressors, que encara no han estat identificats.\nRubén Serrano: “El missatge que adrecen al col·lectiu LGBTI és que mereixem eixa violència”\nSegons la denúncia, un dels dos joves el va agafar de les espatlles per l’esquena i el segon va treure una navalla i la hi va posar en l’abdomen mentre l’amenaçava de matar-lo. En aquest moment, un vehicle va passar a gran velocitat i els agressors van sortir fugint mentre continuaven amenaçant-lo.\nLa policia espanyola ha obert diligències i cerquen proves per a identificar els presumptes autors. La víctima ha explicat la seva història al perfil d’Instagram, en què relata l’agressió i detalla com eren els joves: “Dos nois, un de cabells arrissats, baixet i bru, i un altre de més alt, cabells llisos, curts i bru.”


UD Taradell - El Tercera Catalana debuta a la lliga guanyant el Viladrau\nAquest dissabte l’equip de Tercera Catalana de la UD Taradell va debutar amb bon peu a la lliga 2016-2017. Ho va fer derrotant al Viladrau per 4 a 2. Va ser un partit amb molta calor i xafogor on el Taradell va ser molt superior, però no va sentenciar fins a la segona part.\nLa UD Taradell sempre va portar la iniciativa. Al minut 12 va arribar l’1 a 0 en una passada en profunditat a Marçal que es va plantar davant del porter i el va superar amb un xut per la seva esquerra. Era el minut 12, però en la jugada següent el Viladrau va estar a punt d’empatar en una arribada molt clara.\nAl minut 22 semblava arribar la sentència. Córner servit ràpid pel Taradell i Plade rematava amb el peu una centrad de Nadir. Era el 2 a 0 i el Viladrau no feia pràcticament perill i els locals eren molt superiors. Però als 23 minuts una passada enrere errònia en defensa de Ramdas va servir perquè el Viladrau fes el 2 a 1 i entrés al partit. Quatre minuts més tard arribava l’empat. Pèrdua al mig del camp i amb una passada el Viladrau superava tota la defensa i marca en un u contra u davant Pardo, el porter del Taradell aquest dissabte.\nI podria haver estat pitjor, en els minuts més dolents del Taradell. Al 32 nova arribada del Viladrau que acabava en una vaselina que Pardo rebutjava a córner. Abans del descans, però, el Taradell va tornar a tenir el gol a l’abast. Primer Plade ho va provar en un xut des de la frontal que va desviar el porter i en la jugada següent centrada de Canó per la dreta, rebuig del porter i Ramdas xutava creuat amb la pilota fregant el pal.\nA la segona part el Taradell va ser absolutament superior. Al primer minut Canó feia el 3 a 2. Recollia una falta servida en llarg i es girava per acabar xutant amb la dreta al fons de la xarxa. A més, al minut 54 el Viladrau va quedar amb inferioritat per una doble groga per agafada de la samarreta.\nEl Taradell no va tancar el partit i encara va haver de patir en l’única ocasió dels visitants al segon temps. Un error de Pardo a l’hora de blocar la pilota va oferir un xut creuat del Viladrau que va sortir fregant el pal. Era el minut 71. La sentència va arribar a un quart pel final. Centrada de Canó per l’esquerra, Arnau recollia la pilota i va cedir-la a Xente que arribant va empènyer-la a gol, malgrat que el porter va tocar la pilota.\nFins al final, només destacar el retorn de Pau Sanmartin que va jugar l’últim quart d’hora després de la lesió que va patir al primer partit de l’anterior temporada. El proper partit serà diumenge 11 de setembre al camp del Pradenc.\nU.D. Taradell: Pardo, Sans, Tala, Collell, Ramdas, Nadir (Pau), Collins, Xente, Plade (Font), Canó i Marçal (Arnau).


Política de privacitat - Escola Maria Sanchez\nMaria Peña Sanchez Bonvehí\nAdreça postal: c/ Sta Eugènia 110 Girona\nCorreu electrònic: info@escolamariasanchez.com\nSi es recullen dades personals a través de formularis, serà necessari que s’omplin els camps assenyalats com a “obligatoris”. El fet de no omplir-los o omplir-los parcialment, podria suposar que no es pugui atendre el tràmit.\nLes dades subministrades només es faràn servir per oferir-vos la informació relacionada amb l’activitat de la nostra empresa i no serà cedida a tercers.\nTantmateix, en el cas de les compres on-line, es podran comunicar les dades a entitats financeres o plataformes de pagament i a les empreses de logística i transport que s’encarreguin d’entregar els productes.\nIgualment, podràs revocar el consentiment a l’enviament de comunicacions comercials i exercir aquests drets, mitjançant l’enviament d’un correu electrònic a info@escolamariasanchez.com


Espectacle "Sesión Vermut" | Guia BCN: agenda d'activitats, directoris i cursos de Barcelona Espectacle "Sesión Vermut"\nVols un bon pla pel diumenge al migdia? Gaudeix d'un vermut veient un espactacle de comèdia en viu en aquest mític Cafè-teatre del Raval.\nAmb l'entrada et convidem a un vermut, una canya o un refresc. També podràs demanar una tapa i emportar-te-la a la taula durant l'espectacle.\nCada funció és impredictible, el riure és l'únic objectiu comú. Les actuacions són de còmics i humoristes professionals d'estils molt diferents, alhora que també és possible trobar en ocasions una mica de música i altres seccions, sempre en clau d'humor.\nNo et quedis sense taula!\nDivendres a les 20:30h Entrada general de: 16 €\nDiumenges, i 3 d'octubre a les 12:00h